מחווה מרגשת בין חברים : נגה ברקן, תלמידת תיכון משהם, הופתעה לגלות את בני כיתתה מגלחים את שיער ראשם, כאות הזדהות עם מחלת הסרטן בה לקתה, והטיפולים הכימותרפיים שגרמו לה לאבד את שיער ראשה.

נגה ברקן וכל חברי השכבה (צילום: אבן שוהם)

ברקן, בת 17 תלמידת כיתה י"א, חלתה בסרטן. לפני כשבועיים, היא איבדה את שיערה והעלתה תמונה לאינסטגרם תחת ההאשטג: No hair No Care (אין שיער, אין דאגות). חבריה ללימודים שהיו באותה עת במסע לפולין, ראו את התמונה והחליטו לאות הזדהות לגלח את שיער ראשם.

העלתה באינסטגרם. נגה ברקן (צילום: אבן שוהם)

הבוקר הגיעה נוגה לתיכון, לאחר שלושה חודשים של היעדרות מהלימודים עקב הטיפולים, והופתעה לראות 70 נערים משכבת כיתה י"א שגילחו את ראשם במיוחד בשבילה. חלק מהבנים היו חבריה לכיתה, ואחרים מכרים משכבת הלימודים.

נגה ברקן. מחווה מרגשת (צילום: אבן שוהם)

דניאל רז, אחד התלמידים שהשתתף במחווה ולומד עמה בשיעורי המתמטיקה, אמר לעיתון המקומי "אבן שוהם": "זה לא משנה שאני לא מכיר אותה כל כך טוב, התרגשתי מהמחווה ומההתגייסות של כולם. הכי חשוב לי זה לעודד ולחזק להקל על נגה".

נגה וידיד מהשכבה (צילום: אבן שוהם)









